Poplap met 'n Stoflap: October 2012
Die kombers bly mooi, al word hy hoe gereeld gewas. Ek is nogal verbaas daaroor, want ek het soveel soorte wol gebruik, en nie alles was ewe mooi nie. Om voor die hand liggende redes moet dit gereeld wasmasjien toe! Geplaas deur Minister wil las van salarisse op staatskas só takel | Netwerk24
Minister wil las van salarisse op staatskas só takel
Deur Philda Essop 16 Mei 2018 16:37
Ayanda Dlodlo Foto: Kopano Tlape
Die ontwikkeling van ’n omvattende vergoedingstrategie wat oor al drie regeringsfere strek, is een van die maniere waarop Ayanda Dlodlo, minister van staatsdiens en administrasie, die invloed van die stygende salarisrekening van staatsamptenare op die staatskas wil beperk.
Sy het Woensdagoggend op ’n inligtingsessie ter voorbereiding van haar begrotingstoespraak in die parlement gesê die departement sal ’n inisiatief oor die regeringsfeer heen lei om die invloed van dié uitgawe op die nasionale beursie te beperk.
Hieronder tel die hersiening en belyning van organisatoriese strukture en die personeelgetalle om die optimale benutting van mensehulpbronne te verseker. Planne is ook onderweg om die aanstelling van nog personeellede in die departemente te beperk.
Die riglyne ingevolge die ministeriële handboek oor die aanstelling van ondersteuningspersoneel in ministeriële kantore, moet volgens haar ook streng nagekom word.
Verder sal oortydwerk, die betaling van bonusse, en verlof streng bestuur word.
Die departement sal ook hard daaraan werk om die regering se huiseienaarskema vir staatsamptenare te finaliseer om bekostigbare behuising vir alle staatsamptenare daar te stel.
“Dié inisiatiewe sal verseker dat die personeeluitgawes binne die begroting van die mediumtermynbestedingsraamwerk bly. Ons sal ook toesien dat dié maatreëls en inisiatiewe deel is van die prestasieooreenkomste van ons departementshoofde om die sukses van die toepassing daarvan te verseker . . .” het Dlodlo gesê.
Oortydwerk, die betaling van bonusse, en verlof sal streng bestuur word.
Oor die onderhandelinge oor die salarisverhogings van staatsamptenare, het Dlodlo daarop gewys dat die regering ’n aanbod vir onderhandeling by die bedingingkamer ter tafel gelê het en dat alle partye ten volle betrokke is by die proses. “Die aanbod maak voorsiening vir ’n aanpassing vir lewenskoste, ’n styging in die behuisingstoelaag en die gelykmaking van salarisaanpassings vir alle werknemers in die staatsdiens.”
Dlodlo, wat deel is van die interministeriële taakspan wat die proses van nasionale administrasie in Noordwes moet uitvoer, reis binnekort na dié provinsie in ’n poging om so gou as moontlik stabiliteit daar teweeg te bring.
“Ek moet uit die staanspoor my diepe teleurstelling uitspreek oor die sinlose vernietiging van eiendom en die roekelose gebruik van geweld deur lede van die publiek in daardie provinsie.” Sy het ook mense wat gesondheidswerkers verhinder om siek mense te behandel, veroordeel. “Dit is verkeerd; dit is onregverdigbaar en geen mate van ontevredenheid sal dit ooit regverdig om iemand anders daarvan te weerhou om lewensnoodsaaklike behandeling te ontvang nie.”
Sy het gesê die ingryping in Noordwes noodsaak die inwerkingstelling van ’n duidelike en koherente beleid wat samewerking tussen departemente oor alle sfere heen sal versterk om sodoende uitdagings met dienslewering te identifiseer en dit proaktief die hoof te bied.
Meer oor: Ayanda Dlodlo | Salarisse
Elektroniese visums volgende jaar vir SA
Dlodlo, Jhb wil saamstaan teen onwettige immigrante